钦定古今图书集成/明伦汇编/氏族典/第079卷 > 吴英
## 钦定古今图书集成/明伦汇编/氏族典/第079卷 > 吴英

按《广东通志》：“英，南海人。嘉泰四年，海寇窃发，有司募
人捕之，英往应命，乃设伏要害，擒获无算。帅府上其
功，授承信郎。开禧二年，有边警，调发守把汉川，防把
江面。嘉定十年，除平江府驻札御前都副统制。宝庆
改元，转武议大夫，拜团练使。英捧诏感奋，淮口之役，
躬冒矢石，为众队先，乘风纵火，焚贼舟五百馀艘。贼”
大奔，斩首千馀级。寻战于北神镇，又纵火烧断横江锁，贼引去。及《贼》围盐城，亲率舟师登岸死战，连获大
捷。累功转左武大夫、防御使，卒于家。